Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: Az állam jogalkotói kötelezettsége — ahogy ezt az Alkotmánybíróság a 37/1992. (VI. 10.) AB határozatában (ABH
Paragraph Index: 164

5. Az egyik indítványozó általánosan kötelezõ érvényû megállapítások megfogalmazását kérte az Alkotmánybíróságtól. Az általános érvényû kötelezettségek megállapítása jogszabályi szintû szabályozást igényel, amely a jogalkotó hatásköre. Jogalkotói feladat ellátása nem tartozik az Alkotmánybíróság hatáskörébe. Erre tekintettel az Alkotmánybíróság a jogalkotásra vonatkozó indítványt visszautasította. A határozat közzététele az Abtv. 41. §-án alapul. Dr. Holló András s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró elõadó alkotmánybíró Dr. Czúcz Ottó s. k., Dr. Erdei Árpád s. k., alkotmánybíró alkotmánybíró Dr. Harmathy Attila s. k., Dr. Kiss László s. k., alkotmánybíró alkotmánybíró Dr. Kukorelli István s. k., Dr. Strausz János s. k., alkotmánybíró alkotmánybíró Dr. Tersztyánszkyné dr. Vasadi Éva s. k., alkotmánybíró Alkotmánybírósági ügyszám: 530/B/2003. 2003/145. szám Dr. Czúcz Ottó alkotmánybíró különvéleménye Elfogadom a többségi döntéssel meghozott határozat azon részét, amely az egészségügyi szolgáltatókról és az egészségügyi közszolgáltatások szervezésérõl szóló 2003. évi XLIII. törvényt (a továbbiakban: Kórháztv.), annak közjogi érvénytelensége miatt megsemmisítette, ugyanakkor nem értek egyet a megsemmisítés idõpontjával. Az Alkotmánybíróságnak e jogszabályt — álláspontom szerint — az Alkotmány 2. § (1) bekezdésében deklarált jogállamiság részét képezõ jogbiztonság védelme érdekében jövõbeni, vagyis pro futuro hatállyal kellett volna megsemmisítenie. A többségi határozat maga is úgy rendelkezik, hogy a törvény megsemmisítése nem érinti a határozat közzététele elõtt létrejött jogviszonyokat, s a belõlük származó jogokat és kötelezettségeket. Az indokolás pedig kifejti, hogy az Alkotmánybíróság azért nem élt a közjogi érvénytelenség esetén egyébként indokolható, ex tunc-, vagyis a törvény kihirdetése napjára visszamenõleges hatályú megsemmisítés eszközével, mert figyelemmel volt a jogbiztonság követelményére. A jogbiztonság szempontjait azonban az Alkotmánybíróságnak — megítélésem szerint — nem csak a törvény kibocsátása és a megsemmisítõ határozat kihirdetése közötti, hanem a törvény megsemmisítése és az új törvény meghozatala közötti idõszakot tekintve is szem elõtt kellett volna tartania. A Kórháztv.-nek az AB határozat kihirdetésével történõ megsemmisítése következtében olyan rendelkezések veszítik hatályukat, amelyek az egészségügyi szolgáltatásokra vonatkozó alapvetõ, és az egyes egészségügyi szolgáltatókra vonatkozó különleges anyagi és eljárási szabályokat tartalmaztak. A megsemmisített törvény egyes szakaszai más jogszabályok alkalmazásához nélkülözhetetlen fogalmakat definiáltak; továbbá korlátozást jelentettek és garanciákat fogalmaztak meg az egészségügyi intézmények „egybentartása”, valamint a közvagyon védelme érdekében. Így például a Kórháztv. adta meg az egészségügyi szolgáltatások szakmai minimumfeltételeinek meghatározásához szükséges és a mûködési engedélyezés alapjául szolgáló „egészségügyi szakma” definícióját [2. § (1) bekezdés

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes